Q=2	C=0	SS=0	LS=0	PS=2	DC=0	LC=0	SD=0	BS=2	G0=31	G1=22	G2=18	DLID=az_RU	BODY=Һәвариләрин нөвбәти мүбаһисәси | Иса пејғәмбәрин һәјаты\nҺәвариләрин нөвбәти мүбаһисәси\nМӘТТА 20:17—28 МАРК 10:32—45 ЛУКА 18:31—34\nИСА ПЕЈҒӘМБӘР ӨЛӘҸӘЈИ ҺАГДА ЈЕНӘ ДЕЈИР\nҺӘВАРИЛӘР ВӘЗИФӘЈӘ САҺИБ ОЛМАГ ИСТӘЈИРЛӘР\nИса Мәсиһ илә шаҝирдләринин Перејанын ҹәнубундакы сәјаһәтләри баша чатыр. Инди онлар Әриһанын јахынлығында Иордан чајыны кечиб Јерусәлимә 33-ҹү илин Пасха бајрамыны гејд етмәјә ҝедирләр. Онларла бирҝә чохлу адам ҝедир.\nИса пејғәмбәр шаҝирдләриндән ирәлидә ҝедир. О Пасха бајрамына ҝеҹикмәмәк үчүн вахтында шәһәрдә олмаг әзминдәдир. Шаҝирдләр исә горхурлар. Чүнки Илазәр өлән заман Иса Мәсиһ Перејадан Јәһудијјәјә ҝетмәк истәјәндә Томас шаҝирдләрә демишди: «Ҝәлин ҝедәк, биз дә онунла өләк» (Јәһја 11:16, 47—53). Јерусәлимә ҝетмәк чох тәһлүкәлидир. Буна ҝөрә дә тәәҹҹүблү дејил ки, шаҝирдләр Јерусәлимә горха-горха ҝедирләр.\nИса пејғәмбәр шаҝирдләрини гаршыда ҝөзләјән һадисәләрә һазырламаг үчүн онлары гыраға чәкиб дејир: «Инди Јерусәлимә ҝедирик. Инсан Оғлу бөјүк каһинләрин вә мирзәләрин әлинә вериләҹәк вә онлар инсан Оғлуну өлүмә мәһкум едәҹәкләр. Ону башга халглардан олан адамлара тәслим едәҹәкләр, онлар да инсан Оғлуну лаға гојаҹаг, гамчылајыб дирәкдә едам едәҹәкләр. Амма о, үчүнҹү ҝүндә дириләҹәк» (Мәтта 20:18, 19).\nБу артыг үчүнҹү дәфәдир ки, Иса Мәсиһ шаҝирдләринә өлүб дириләҹәји барәдә данышыр (Мәтта 16:21; 17:22, 23). Лакин бу дәфә о, дирәкдә едам олунаҹағыны да дејир. Онлар гулаг асырлар, лакин буну дәрк етмирләр. Ола билсин, онлар Исраил падшаһлығынын јенидән јер үзүндә бәрпа олунаҹағына инаныр вә јер үзүндә падшаһлыгда Мәсиһлә бирҝә шан-шөһрәтә саһиб олаҹагларыны ҝөзләјирләр.\nПасхаја ҝедәнләр арасында һәвари Јагубла Јәһјанын анасы Сәлимә дә вар. Иса пејғәмбәр бу ики гардашы тез өзләриндән чыхдыглары үчүн «илдырым оғуллары» адландырмышды (Марк 3:17; Лука 9:54). Артыг бир нечә вахтдыр ки, бу гардашларын үрәјиндә Мәсиһин падшаһлығында јүксәк вәзифә тутмаг истәји јараныб вә бу истәји аналарына да билдирибләр. Буна ҝөрә дә Сәлимә Иса пејғәмбәрә јахынлашараг онун гаршысында диз чөкүр вә оғулларынын адындан хаһиш едир. Пејғәмбәр ондан сорушур: «Нә истәјирсән?» О дејир: «Сөз вер ки, Падшаһлығында бир оғлум сәнин сағында, о бириси солунда отураҹаг» (Мәтта 20:20, 21).\nӘслиндә буну Јагубла Јәһја истәјиб. Иса Мәсиһ ҝәләҹәкдә рүсвај едилиб алчалдылаҹағыны нәзәрдә тутараг онлара дејир: «Сиз нә истәдијинизи билмирсиниз. Мәним ичәҹәјим ҹамдан ичә биләрсиниз?» Онлар дејирләр: «Бәли, ичә биләрик» (Мәтта 20:22). Ҝөрүнүр, бу сөзләрин онлар үчүн нә демәк олдуғуну дәрк етмирләр.\nБунунла белә, Мәсиһ онлара дејир: «Мәним ичәҹәјим ҹамдан ичәҹәксиниз, амма кимин сағымда, кимин солумда отураҹағыны мән һәлл етмирәм. Атам бу јерләри кимин үчүн һазырлајыбса, онлар да орада отураҹаглар» (Мәтта 20:23).\nГалан он һәвари Јагубла Јәһјанын Иса пејғәмбәрдән нә хаһиш етдијини хәбәр тутанда һиддәтләнир. Бәлкә дә, бундан әввәл һәвариләр арасында кимин бөјүк олаҹағы илә әлагәдар галхан мүбаһисәдә бу ики гардаш даһа фәал олмушду (Лука 9:46—48). Гардашларын индики хаһиши ҝөстәрир ки, һәвариләрин һамысы Иса пејғәмбәрин тәвазөкарлыға даир вердији нәсиһәти гулагардына вурублар. Әфсуслар олсун ки, онлар һәлә дә бу нијјәтләриндән әл чәкмәјибләр.\nИса пејғәмбәр бу ихтилафы вә јаранан инҹиклији арадан галдырмаг үчүн он ики һәварисини бир јерә топлајыр. О, мүлајимликлә онлара нәсиһәт верир: «Сиз јахшы билирсиниз ки, халгларын һөкмдарлары сајыланлар онларын үзәриндә ағалыг едир вә халгларын рәһбәрләри онлара башчылыг едирләр. Амма сизин аранызда белә олмамалыдыр. Аранызда бөјүк олмаг истәјән гуллуғунузда дурмалыдыр, биринҹи олмаг истәјән һамыныза нөкәрчилик етмәлидир» (Марк 10:42—44).\nИса Мәсиһ һәвариләринә өзүнү нүмунә ҝәтирәрәк дејир: «Инсан Оғлу да она ҝөрә ҝәлмәјиб ки, она гуллуг етсинләр, әксинә, о, хидмәт етмәк вә бир чохлары уғрунда һәјатыны фидјә кими вермәк үчүн ҝәлиб» (Мәтта 20:28). Тәхминән үч илдир ки, Мәсиһ инсанлара хидмәт едир вә тезликлә бәшәријјәт уғрунда һәтта ҹаныны гурбан верәҹәк! Беләликлә, шаҝирдләри дә онун нүмунәсини изләјәрәк башгаларынын онлара хидмәт етмәсини ҝөзләмәк вә јүксәк мөвге тутмаг әвәзинә, башгаларына хидмәт етмәли вә өзләрини онлардан ашағы тутмалыдырлар.\nИса пејғәмбәр шаҝирдләрини ҝәләҹәкдә баш верәҹәк һадисәләрә неҹә һазырлајыр?\nИки һәвари Иса пејғәмбәрдән нә хаһиш едир вә башга һәвариләр буна неҹә јанашыр?\nИса Мәсиһ һәвариләринин јүксәк мөвгејә ҹан атмаг истәјинин сәһв олдуғуну неҹә изаһ едир?


Q=3	C=0	SS=0	LS=3	PS=0	DC=0	LC=0	SD=0	BS=0	G0=28	G1=21	G2=10	DLID=az_RU	BODY=Nur-az.com - Исраилин өлкәмиздәки аҝент шәбәкәси силсиләсиндән - Ҹејһун Мәммәдов\nИсраилин өлкәмиздәки аҝент шәбәкәси силсиләсиндән - Ҹејһун Мәммәдов\nТәјинатла депутатханада отуран Ҹејһун Мәммәдов дејиб ки, азәрбајҹанлыларын ҝедиб Иранда охумасынын гаршысыны алмаг лазымдыр. Исраилин өлкәмиздәки аҝент шәбәкәсинин үзвү олан бу инсан истәр-истәмәз сионист нөкәрчилијини јеринә јетирир. Истәјиб истәмәмәси дә затән мүһүм дејил. Мүһүм олан нәтиҹәдир, о да будур ки, бу ҹүр адамлар сионистләрин өлкәмиздә нөкәрчилијини јеринә јетирир. Она ҝөрә ки, сионист режимидир ки, өлкәмиздә паклығын, динин гәсдинә дајаныб. Истәмир ки, өлкәдә намус гејрәт адында бир дәјәр галсын. Онлар истәјир ки, бајрам нурлу кими мурдар мәхлуглар Азәрбајҹанда чохалдыгҹа чохалсын. Буна ҝөрә дә бир јандан руһаниләри, илаһијјатчылары һәбс едирләр, диҝәр тәрәфдән дә Ҹејһун кими аҝентләри данышдырыб сәрсәм сәрсәм фикирләри ҹәмијјәтдә јајырлар. Јәни, Ҹејһун Мәммәдов кимиләрин әлијлә дә бу иши лазыми һәддә баҹарырлар. Чүнки бу өлкәдә дини, паклығы јајанлар руһаниләрдир. Иранда дәрс охујан тәләбә дә ҝәләҹәјин, елә һәм дә бу ҝүнүн руһанисидир.\nӨзү дә тәәҹҹүблүсү будур ки, Ҹејһун Мәммәдовун өзү дә хариҹдә охујуб. Суријада, Ливијада фырланан бу инсан (нијә фырланан јазырыг, дејәҹәјик) даһа сонра илаһијјатчы ады илә ҝүја Илаһијјат университетинин ректору тәјин едилди. Мәзун олан намәһрәм гызларла әллә ҝөрүшүрдү. Сорушсаныз дуруб сизә јени Ислам моделиндән дәм вураҹаглар.\nАмма, онун дөврүндә онун кими бир аҝент бу сәрсәм фикри десәјди Ҹејһунун өзү ҝедиб Суријада, Ливијада фырлана билмәјәҹәкди. Амма, онун һаггында онун өзүнүн дедији сөз доғру сөздүр. Чүнки о азәрбајҹанлынын ҝедиб аҝент олмасындан "горхдуғу" үчүн белә дејиб. Диҝәл ки, өзү ҝедиб Гәззафинин өлкәсиндә аҝент олуб. Ислам әлејһинә сионист аҝенти. Ҝәлиб Азербајҹан дөвләтинин гадаған етмәдији бир шеји гадаған етмәк истәјир. Анламыр ки, һәмин Иранда охујан тәләбәләрдән үчү вәтән мүһарибәсиндә шәһид олду. Һәмин вахт бу шәр Аллаһ билир һансы дешијдә гачыб ҝизләнмишди.\nҜәләк, Исраил аҝентинин Сурија вә Ливијада фырланмасы мәсәләсинә. Нијә дејирик фырланыб? Она ҝөрә ки, адам дәрс охусајды биләрди ки, илаһијјат университетинә гәбул едилән гыз тәләбәләрин һеч олмаса башында өрпәк олмалы иди. Икинҹиси, сән неҹә илаһијјатчысан ки, мәзун гызлара диплом тәгдим едәркән онларла әллә ҝөрүшүр, позлар верир бундан сонра өзүнү утанамдан илаһијјат үзрә фәлсәфә нә билим нәји дә һесаб едирсән?\nСән неҹә илаһијјатчысан ки, јүзләрлә, бәлкә минләрлә мүсәлманын һаггында суи зәнн едиб онларын аҝент олаҹағына ејһам вурурсан? Нәһајәт сән неҹә илаһијјатчысан ки, илаһи елмин јајылмасына мане олурсан? Бүтүн бунлары нәзәрә алыб Ҹејһун кими инсанлар һаггында дејә биләрик ки, беләләри Суријаја, Ливијаја анҹаг фырланмаг үчүн ҝедә биләрләр.\nЈахшы ки, үзүнү лезва илә гырхыб дибиндән јерә төкдүјү кими өзүнү дә лезвалајан бу инсан ахыр ҝедиб лајиг олдуғу јери тапыб - тәјинатла отуранларын мәҹлисинә дүртүлүб. Сән илаһијјатчы һардан олдун ки? Сәнин јерин депутатханадыр, Азәрбајҹанын һеч бир ишә јарамајан бир објекти.


Q=12	C=9	SS=3	LS=6	PS=0	DC=3	LC=0	SD=0	BS=3	G0=20	G1=18	G2=10	DLID=az_RU	BODY= Ислам вә бир прогармын зәрурилији. - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa253\tArxiv kodu 6649\nИслам тәфәккүрүндән өтрү үмуми вә там шәкилдә низамланмыш бир програмын олмасы зәрурилији нәдән ирәли ҝәлир?\nБу вахта гәдәр дин алимләри вә фәгиһләр дүнјанын һәр бир саһәсинә аидијјаты олан ислам маарифи адлы бир хәзинәдән онун јалныз, ҹүзи һиссәләрин бәјаны илә мәшғул олмушлар. Ислама бу бахыш, бу вахта гәдәр сәбәб олуб ки ислам һаггындакы мүбһисәләр үмуми вә низамнамә шәкилиндә ҝетмәсин. Һәмчинин, исламын ҝөзәл вә мүнәззәм шәкилдә олан әдәб вә ганунлары тәнзимләниб јанашы дүзүлмәсин. Ислам барәсиндә там шәкилдә бүтүн саһәләрдә, истәр игтисади, истәрсә дә башга саһәләрдә низмланмыш програмлары теорик шәкилдә ҹәмијјәтә тәгдим етмәк зәруридир.\nИслам, Гијамәтә гәдәр бүтүн бәшәријјәти һидајәт етмәкдән өтрү назил олмуш бир диндир. Пејғәмбәрләрин сонунҹусу олмаглығын өзү буну тәләб едир ки, ҝәтирилән дин вәһј имакынындән нә гәдәр гүдрәтләнә билирсә, һәгиги диндән бәһрәләнәрәк ән камил, ән мүнәззәм вә сонунҹсу олсун.\nДиҝәр тәрәфдән, бу динин хүсуси заман вә мәканда назил одуғуна хатир вә илк хүсүси мүхатәбләри олдуғуна ҝөрә бәзән динин бәзи үнсүрләри о мүхатәбләрә ујғун бәјан олунуб. Бу нөв мәсәләләләри хүсусилә мәсум Имамларын (әлејһимуссалам) рәфтар вә сөзләриндә нәзәрә алмаг лазымдыр. Ислам маарифи, Пејғәмбәримизин (сәлләлаһу әләјһи вә алиһи вә сәлләм) ҝөндәрилдији илк ҝүндән та Имам Заманымызын (Аллаһ зуһруну тезләшдирсин) зүһуруна гәдәр ән зәнҝин, мүнәззәм вә дүнјанын бүтүн саһәләринә аид олан ганун гајдалары илә давам тапаҹагдыр. Бу вахта гәдәр дин алимләри вә фәгиһләр дүнјанын һәр бир саһәсинә аидијјаты олан ислам маарифи адлы бир хәзинәдән онун јалныз, ҹүзи һиссәләрин бәјаны илә мәшғул олмушлар. Һәр вахт суалла үзләшәндә јалныз суалын мөвзусуну нәзәрдә тутураг она ҹаваб вермәјә чалышыблар. Беләликлә дә исламын һәртәрәфли дүнјәви үнсүрләри арасындакы әлагәләри вә онларын заман вә мәкана ујғун олан мөвгијјәтләри нәзәрдә тутулмамышдыр. Диндән һәр нә әлә ҝәтирмишләрсә ону бир нөв дәјишмәз ва сабит кими гәләмә вермишләр. Јалныз, бу мөвзунун әксинә бир шеј әлә ҝәтирсәләр онда башга нәзәр верирдиләр. Бундан сонра бу һөкмүн һансы сәбәбә дәјишмәси һаггында дәгиг тәһгигат апарылмамышдыр.\nИслама бу бахыш, бу вахта гәдәр сәбәб олуб ки ислам һаггындакы мүбаһисәләр үмуми вә низамнамә шәкилиндә ҝетмәсин. Һәмчинин, исламын ҝөзәл вә мүнәззәм шәкилдә олан әдәб вә ганунлары тәнзимләниб јанашы дүзүлмәсин. Диҝәр тәрәфдән ислам мәтниндә тапылан дәјишән һөкүмләрә о гәдәр дә диггәт едлимәмиш вә бу да сәбәб олмушдур ки фәгиһләрин рәфајәтләрдән әлә ҝәтирдикләри бүтүн һөкмләр јалныз сабит вә дәјишмәз кими гәләмә верилсин. Әҝәр белә бир дәјишән мөвзуларла растлашсалар да онлары өтәри бир садә мәсәлә кими гәләмә вериб һеч бир сорғу-суалсыз јанындан өтмүшләр.\nБүтүн бу рәфтарлар сәбәб олур ки бизләрдә ислам дининдән мүхтәлиф саһәләрдә о ҹүмләдән, игтисади вә сијаси ....саһәләрдә зәифләјәк, һәмчинин, исламын сијаси фәлсәфәсиндән, ислам игтисадијјатындан, .. вә ја исламын сијаси мәктәбиндән мүнәззәм вә топлу шәкилдә ҹәмијјәт тәгдим едә биләк.\nҺәмчинин, заман вә мәканын дини һөкмләрдәки тәсирләри нәзәрә алынмамыш вә бу ҹәһәтдән динин һәр бир заманла ајаглашмасы мәнтиги ајдын шәкилдә бәјан олунмамышдыр.\nБеләликлә, Исламда мүнәззәм тәфәккүр нәзәријјәси бизим бәһсләримизин әсас мөвзуларындан биридир.\n2. Меһди Һадәви Теһрани, «Мәбани кәлами иҹтиһа ”, мүәссисеји фәрһәнҝије ханеји хирәд. Гум. Икинҹи чап, 1377 шәмси или.\n Даһи устад шәһид Мүтәһһәри бујурур: Һәр бир мүсәлмандан өтрү һеә вахт бела бир суал гаршыја чыхмајаҹаг ки ҝөрәсән Пејғәмбәрдән (сәлләлаһу әләјһи вә алиһи вә сәлләм) сонра јена дә пејғәмбәр ҝәләҹәк ја јох? Чүнки, бу тәсәввүр, Пејғәмбәрә (сәлләлаһу әләјһи вә алиһи вә сәлләм) иман ҝәтирмәклә зиддир. (Шәһид Мүтәһһәринин китабларындан, Хәтәмијјәт, сәһ-12)\n Имам Садиг (әлејһиссалам)-дан нагл олунур: Мәһәммәд пејғәмбәрин (сәлләлаһу әләјһи вә алиһи вә сәлләм) ҝәтирдији һалал шејләр Гијамәтә кими һалал вә һарам бујурдуглары Гијамәтә кими һарам һәмишә һарам олаҹагдыр. (Кулејни, әл-Кафи, 1-ҹи ҹилд, сәһ-58, һәдис-19.\n Ислам вә нәзәријјејји әндишеји мүдәввән ( Ислам вә мүнәззәм тәфәккүр нәзәријјәси)\n5035 چیستی دین 2009/06/18\n3937 Din fəlsəfəsi 2009/11/10\n3924 Təzə kəlam 2007/07/21\n5040 Təzə kəlam 2010/07/03\n6954 Təzə kəlam 2007/07/21\n3804 Təzə kəlam 2008/05/03\n3261 Təzə kəlam 2010/06/30\n4235 Təzə kəlam 2007/08/23\n8039 Quran elmləri\n5797 Qədim kəlam\n5834 Təzə kəlam\n3872 Xumsun hesablanması və onun ödənmə qaydası\n7273 بیشتر بدانیم\n3696 Qədim kəlam\n3350 Azdırıcı kitabların saxlanması\n5197 شیعه آماج تهمتها\n120288 Nizamlar hüquq və əhkam\n55241 Nizamlar hüquq və əhkam\n53096 Nizamlar hüquq və əhkam\n26592 Nizamlar hüquq və əhkam\n26186 Nizamlar hüquq və əhkam


Q=2	C=0	SS=0	LS=1	PS=0	DC=0	LC=0	SD=0	BS=2	G0=99	G1=68	G2=20	DLID=az_RU	BODY=Әлим-голум олмаса да, Аллаһын Кәламындан бәрк јапышмышам\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Гренландија Данимарка Индонезија Исвеч Кирибати Конго Литва Маврики креолу Македонија Малта Мјанма Ниас Нидерланд Норвеч Раратонга Самоа Сејшел креолу Соломон Адалары пиҹини Таити Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара батак (тоба) бикол бислама болгар варај венда га газах ган гуарани гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) лингала лози лувале луганда лунда малагаси мам мамбве-лунгу мајја маҹар науатл (Шимали Пуебла) ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тетум (Дили) тив тигре ток-писин тохолабал тсонга тумбука түрк умбунду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон әрәб\nНәгл етди: Бернһард Мертен\nИнсанын ајағы бүдрәјәндә дәрһал нәдәнсә јапышыр. Анҹаг мән буну едә билмирәм, чүнки нә әлим вар, нә дә голум. Једди јашым оланда һәјатымы хилас етмәк үчүн голларымы чијнимдән ашағы ампутасија етдиләр.\nМән 1960-ҹы илдә дүнјаја ҝәлмишәм. Һәмин вахт анамын 17 јашы вар иди. Мән һәлә дүнјаја ҝәлмәмиш атам бизи атыб ҝетмишди. Анамла мән Алманија Демократик Республикасынын Бург шәһәриндә анамын валидејнләринин јанында галырдыг. Бурадакы ҹамаатын әксәријјәти атеист иди. Елә бизим аилә дә. Аллаһын олдуғуна инанмырдыг.\nБабам мәнә чох вахт ајырырды. О, мәнә ағаҹлары будамаг кими ҹүрбәҹүр ишләр тапшырырды. Белә ишләрдән чох хошум ҝәлирди. Һәјатым гајғысыз вә шән кечирди.\nҺӘЈАТЫМЫ АЛТ-ҮСТ ЕДӘН БӘДБӘХТ ҺАДИСӘ\nБу хошбәхтлијим једди јашыма гәдәр чәкди. Икинҹи синфә тәзәҹә кечмишдим. Бир ҝүн мәктәбдән евә гајыданда електрик дирәјинә чыхдым. Һарадаса сәккиз метр јухары галхмышдым ки, бирдән мәни ҹәрәјан вурду. Ҝерисиндән хәбәрим олмады. Ҝөзүмү ачанда ҝөрдүм ки, хәстәханадајам. Голларымы һисс етмирдим, онлар чох пис јанмышдылар. Һәкимләр деди ки, әҝәр ампутасија олунмаса, ганыма зәһәр кечәҹәк. Анамла бабамҝилин һәмин вахт нә кечирдикләрини јәгин тәсәввүр едә биләрсиниз. Анҹаг мән ушаг олдуғум үчүн бунун һансы фәсадлар ҝәтирәҹәјини дәрк етмирдим.\nХәстәханадан чыхандан сонра јенидән мәктәбә ҝетдим. Ушаглар мәни әлә салырдылар, итәләјирдиләр, гәсдән үстүмә нәсә атырдылар, чүнки билирдиләр ки, онлара һеч нә едә билмәјәҹәјәм. Онларын белә гәддар мүнасибәти, мәни алчалтмалары гәлбими јаралајырды. Ахырда мәни Биркенвердердәки физики гүсурлу ушаглар үчүн мәктәбә ҝөндәрдиләр. Мәктәб евимиздән чох узаг олдуғу үчүн анамҝил јаныма ҝәлә билмирди. Онлары анҹаг тәтилдән-тәтилә ҝөрүрдүм. Беләҹә, он ил анамдан вә бабамҝилдән узагда бөјүдүм.\nГОЛСУЗ ЈАШАМАҒЫ ӨЈРӘНИРӘМ\nМән чох шеји ајагларымла етмәји өјрәндим. Һеч һәјатынызда гашығы вә ја чәнҝәли ајаг бармаглары илә тутуб јемәк јејән инсан ҝөрмүсүнүз? Мән буну биртәһәр өјрәндим. Ајағымын көмәји илә дишләрими фырчаламағы вә сачымы дарамағы да өјрәндим. Һәтта инсанларла данышанда да ајагла жестләр едирәм. Бәли, ајагларым әлләрими әвәз етди.\nЈенијетмә јашларында елми фантастик әдәбијјатлар охумағы севирдим. Бәзән өз-өзүмә тәсәввүр едирдим ки, ҝуја һәр бир иши ҝөрә билән робот голларым вар. Он дөрд јашым оланда сигарет чәкмәјә башладым. Сигарет чәкмәк өзүмә инамымы артырырды, өзүмү һамы кими нормал һисс едирдим. Бунунла санки өз-өзүмә дејирдим: «Нә олсун ки, голум јохдур, мән дә сигарет чәкә биләрәм. Мән дә бөјүк инсанам».\nҺәмишә һансыса ишлә мәшғул олурдум. Иҹтимаи фәалијјәтләрдә иштирак едирдим. Дөвләтин дәстәкләдији Азад Алман Ҝәнҹләри тәшкилатынын үзвү олдум. Орада катиб кими ишләјирдим. Бу, чох һөрмәтли вәзифә иди. Һәмчинин мусиги клубуна ҝедирдим, поезија ҝеҹәләри тәшкил едирдим, физики гүсурлу инсанлар үчүн идман нөвләри илә мәшғул олурдум. Пешә мәктәбини битирәндән сонра шәһәримиздәки ширкәтләрин бириндә ишләмәјә башладым. Вахт кечдикҹә протез голларымы тез-тез тахырдым, чүнки нормал инсан олмаг истәјирдим.\nАЛЛАҺ ҺАГДА ҺӘГИГӘТИ ГӘБУЛ ЕДИРӘМ\nБир ҝүн ишә ҝетмәк үчүн гатар ҝөзләјәндә бир киши мәнә јахынлашыб сорушду: «Сиз билирсиниз ки, Аллаһ сизин голларынызы ҝери гајтара биләр?» Онун бу суалыны ешидәндә бир анлыг дурухдум. Дүздүр, истәјәрдим голларым олсун, анҹаг бу, һеч вахт мүмкүн ола билмәзди. Атеист олдуғум үчүн әмин идим ки, Аллаһ јохдур. О вахтдан һәмин кишини ҝөрәндә јолуму дәјиширдим.\nБир мүддәт сонра иш јолдашым мәни өз евинә дәвәт етди. Сүфрә архасында валидејнләри Јеһова Аллаһ һагда данышмаға башладылар. Аллаһын адынын олдуғуну илк дәфә иди ешидирдим (Зәбур 83:18). Үрәјимдә дедим: «Адынын нә олмасынын фәрги јохдур, чүнки Аллаһ онсуз да мөвҹуд дејил. Онлара сәһв олдугларыны сүбут едәҹәјәм». Аллаһын олмадығына там әмин олдуғум үчүн бу мөвзуда давамлы сөһбәт етмәјә разылыг вердим. Лакин мараглысы онда олду ки, онлара буну сүбут едә билмәдим.\nМүгәддәс Китабдакы пејғәмбәрликләри арашдырдыгҹа Аллаһын варлығы илә бағлы фикирләрим дәјишмәјә башлады. Аллаһын јүзләрлә, һәтта минләрлә ил өнҹә дедији сөзләрин һамысы јеринә јетмишди. Мүгәддәс Китаб мөвзусунда апардығымыз сөһбәтләрин бириндә һал-һазырда дүнјада ҹәрәјан едән һадисәләри Мәтта 24, Лука 21 вә 2 Тимутијә 3-ҹү фәсилдәки пејғәмбәрликләрлә мүгајисә етдик. Неҹә ки һәким бир нечә симптом әсасында хәстәјә дүзҝүн диагноз гоја билир, ејнилә, бу ајәләрдә јазыланларын һамысынын ејни вахтда баш вердијини ҝөрмәк «ахырзаманда» * јашадығымызы анламаға көмәк едир. Мән мәәттәл галмышдым: бүтүн бу дејиләнләр мәним ҝөзүмүн өнүндә јеринә јетирмиш.\nӨјрәндикләримин һәгигәт олдуғуна әмин олдум. Јеһова Аллаһа дуа етмәјә башладым. Дәһшәт сигарет чәкән олсам да, ону тәрҝитдим. Һарадаса бир ил әрзиндә Мүгәддәс Китабы өјрәндим. 1986-ҹы ил апрелин 27-си ванна отағында ҝизлинҹә вәфтиз олундум. Ҝизлинҹә вәфтиз олмағымын сәбәби һәмин вахтлар Алманијада Јеһованын Шаһидләринин фәалијјәтинин гадаға алтында олмасы иди.\nБАШГАЛАРЫНА КӨМӘК ЕДИРӘМ\nФәалијјәтимиз гадаған олундуғу үчүн биз кичик груплар шәклиндә евләрдә јығышырдыг, буна ҝөрә дә чох аз адамы таныјырдым. Ҝөзләнилмәдән дөвләт мәнә Гәрби Алманијаја ҝетмәјә изин верди. Орада Јеһованын Шаһидләринин фәалијјәти гадаған олунмамышды. Һәјатымда биринҹи дәфә Јеһованын Шаһидләринин бөјүк топлантысында иштирак етдим. Мән орада минләрлә диндашымы ҝөрдүм. Кечирдијим һиссләри сөзлә ифадә едә билмәрәм.\nБерлин дивары ашырыландан сонра Јеһованын Шаһидләринин фәалијјәтинә гојулмуш гадаға ҝөтүрүлдү. Нәһајәт, биз Јеһова Аллаһа азад шәкилдә ибадәт едә биләрдик. Мән һәмишәкиндән чох тәблиғ етмәк истәјирдим. Анҹаг танымадығым инсанларла үнсијјәт гурмагдан чәкинирдим. Әлил олдуғума ҝөрә, һәмчинин ушаглыг илләримин чохуну физики гүсурлу ушаглар үчүн интернат евиндә кечирдијим үчүн өзүмү башгаларындан ашағы һисс едирдим. Анҹаг 1992-ҹи илдә гаршыма мәгсәд гојдум ки, бир ај әрзиндә 60 саат башгаларына Аллаһ һаггында тәблиғ едәҹәјәм. Буну баҹардым вә чох севинирдим. Беләҹә, гәрара ҝәлдим ки, һәр ај тәблиғә бу гәдәр вахт ајырым вә бу, мәндә дүз үч ил алынды.\nМүгәддәс Китабда јазылмыш бир ајәни һеч вахт унутмурам: «Ким зәифдирсә, мән дә онунла бирликдә зәифәм» (2 Коринфлиләрә 11:29). Нә олсун, әлим-голум јохдур, ағлымла сәсим ки јериндәдир. Буна ҝөрә дә башгаларына баҹардығым гәдәр көмәк етмәјә чалышырам. Әлил олдуғум үчүн физики гүсурлу инсанларын һиссләрини баша дүшүрәм. Нәјисә етмәк истәјиб, лакин едә билмәмәјин нә демәк олдуғуну јахшы билирәм. Бу сәбәбдән белә һиссләр кечирәнләрә сөзләримлә гол-ганад вермәјә чалышырам. Инсанлара бу ҹүр көмәк етмәк мәни хошбәхт едир.\nБашгаларына Мүгәддәс Китабдакы хош хәбәри чатдырмаг мәни хошбәхт едир\nЈЕҺОВА АЛЛАҺ МӘНӘ ҺӘР ҜҮН ДАЈАГДЫР\nЕтираф едирәм ки, һәрдән бәдбинлијә гапылырам. Тәк истәдијим, һамы кими нормал инсан олмагдыр. Ҝүндәлик ишләри өзүм ҝөрә билирәм, анҹаг буна чохлу вахтым, ҝүҹүм вә енержим ҝедир. Һәр ҝүнүмү бу шүарла јашајырам: «Мәнә гүввәт верәнин сајәсиндә һәр шејә ҝүҹүм чатыр» (Филиппилиләрә 4:13). Ҝүндәлик ишләри ҝөрмәк үчүн Јеһова Аллаһ мәнә һәр ҝүн ҝүҹ верир. Бир шеј билирәм ки, Јеһова мәндән һеч вахт көмәјини әсирҝәмир. Бәс мән нијә Она ибадәт етмәји дајандырым?\nЈеһова Аллаһ мәнә ушаглығымдан бәри һәсрәтиндә олдуғум аилә нәсиб едиб. Мәним Елка адында чох ҝөзәл һәјат јолдашым вар. О, чох меһрибан вә шәфгәтлидир. Бундан әлавә, милјонларла Јеһованын Шаһиди мәним баҹым вә гардашым олуб.\nМән вә һәјат јолдашым Елка\nАллаһын јер үзүнү Ҹәннәтә чевирмәси илә бағлы вәди мәнә тәскинлик верир. Бу вәдә әсасән, Аллаһ һәр шеји тәзәләјәҹәк, елә мәним голларымы да (Вәһј 21:5). Иса пејғәмбәрин јер үзүндә оларкән етдикләри үзәриндә дүшүнәндә бу сөзләри даһа јахшы баша дүшүрәм. О, шикәст инсанлары сағалдырды, һәтта гулағы кәсилмиш инсанын гулағыны бәрпа етмишди (Мәтта 12:13; Лука 22:50, 51). Јеһова Аллаһын вердији вәдләр вә Иса пејғәмбәрин ҝөстәрдији мөҹүзәләр мәни әмин едир ки, мән чох тезликлә нормал инсан олаҹағам.\nӘн бөјүк немәт исә Јеһова Аллаһы танымагдыр. О, мәним үчүн һәм ата, һәм дә достдур. Ҝүҹү вә тәсәллини Ондан алырам. Давуд пејғәмбәрин кечирдији һиссләрә шәрикәм: «Јеһова ҝүҹүм, галханымдыр... Онун көмәјини ҝөрдүм, гәлбим севинҹдән ҹошур» (Зәбур 28:7). Аллаһын Кәламындан өјрәндијим бу мөһтәшәм һәгигәти бүтүн өмрүм боју горумаг истәјирәм. Әлим-голум олмаса да, ондан икиәлли јапышмышам.\n^ абз. 17 Ахырзаманын әламәтләри һагда әтрафлы мәлуматы «Мүгәддәс Китаб тәлимләри» китабынын 9-ҹу фәслинин «Дүнјанын сону» адлы мәгаләсиндән тапа биләрсиниз. Китаб Јеһованын Шаһидләри тәрәфиндән нәшр олунуб вә ону www.jw.org/az-cyrl сајтындан әлдә едә биләрсиниз.


Q=8	C=1	SS=0	LS=4	PS=1	DC=0	LC=0	SD=0	BS=2	G0=43	G1=36	G2=27	DLID=az_RU	BODY=Португалијада хош хәбәрин илк тәблиғи\nҜөзәтчи гүлләси (тәлим нәшри) | Август 2018\nДИЛИ: Aзәрбајҹан (кирил әлифбасы) Pidgin (West Africa) Азәрбајҹан (латын әлифбасы) Белиз креолу Вјетнам Данимарка Индонезија Исвеч Кирибати Конго Литва Македонија Маршалл Мјанма Непал Нидерланд Норвеч Понапе Самоа Соломон Адалары пиҹини Тонга Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кекчи кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал португал (португал) пәнҹаб румын рус санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан ҝүрҹү Ҹәнуби Африка жест дили ҹола Һаити креолу һауса һереро һилигајнон һинд һири-моту әрәб өзбәк өзбәк (латын)\nПортугалијада Падшаһлыг тохуму. Илк сәпин\nАТЛАНТИК дәнизинин далғалары Авропаја истигамәт алан ҝәмијә чырпыныр, сәрнишинләрдән бири — Ҹорҹ Јанг фикрә далыб. О, ҝеридә гојдуғу Бразилија өлкәсиндә Аллаһын Падшаһлығы уғрунда ҝөрдүјү ишләри бөјүк мәмнунлугла хатырлајыр *. Сонра Ҹорҹ гардаш диггәтини јени тәјинатына ҹәмләјир. Инди о, тәблиғчиләрин, демәк олар ки, ајаг басмадығы Испанија вә Португалија өлкәләринә үз тутуб. О, һәмин өлкәләрдә Ҹозеф Рутерфорд гардашын мәрузәләр сөјләмәси үчүн тәдбир ҝөрмәји вә 300 000 буклет пајламағы планлашдырыр.\nҸорҹ Јанг гардаш тәблиғ үчүн ҝетдији бир чох өлкәләрә дәниз јолу илә сәјаһәт етмишди\n1925-ҹи илин јаз ајларыдыр. Ҹорҹ гардаш Лиссабона чатанда гармагарышыглығын шаһиди олур. 1910-ҹу илдә баш верән республика ингилабы монархијаја сон гојмуш вә нәтиҹәдә католик килсәсинин нүфузуну зәифләтмишди. Әһали даһа чох азадлыг әлдә етсә дә, өлкәдә вәтәндаш иғтишашлары сәнҝимәк билмирди.\nҸорҹ гардаш Рутерфорд гардашын мәрузә сөјләмәси үчүн тәзәҹә тәдбир ҝөрмүшдү ки, һөкумәт өлкәдә баш верән чеврилиш ҹәһдинә ҝөрә һәрби вәзијјәт елан едир. Британија вә Үмумдүнја Библија Ҹәмијјәти Ҹорҹ гардашы бурада бөјүк тәгибләрлә үзләшәҹәји барәдә хәбәрдар едир. Буна бахмајараг, Ҹорҹ гардаш Камоеш адына орта мәктәбин идман залында ҝөрүш кечирмәк үчүн иҹазә истәјир вә хаһиши тәмин олунур!\nМајын 13-ү, Рутерфорд гардашын мәрузә сөјләмәси үчүн тәјин олунан ҝүн јетишир. Һамыны мараг бүрүмүшдү. Биналарын үстүндә асылан афишаларда, гәзетләрин елан бөлмәләриндә әһали «Јер үзүндә әбәди јашамағын јолу» адлы мәрузәјә дәвәт олунурду. Дин хадимләри өз гәзетләриндә дәрһал мәгалә дәрҹ едиб охуҹуларыны хәбәрдар етмишдиләр ки, өзләрини јени ҝәлмиш «јаланчы пејғәмбәрләрдән» ҝөзләсинләр. Әлејһдарлар идман залынын ҝиришиндә дајаныб Рутерфорд гардашын өјрәтдији тәлимләрә зидд мәлуматларла долу минләрлә буклет пајлајырды.\nБунунла белә, залда тәхминән 2000 нәфәр вар иди, јер олмадығына ҝөрә бир о гәдәр адам да ичәри ҝирә билмәмишди. Бәзи мараг долу инсанлар кәндирдән олан нәрдиванлара дырмашыб гулаг асырды, диҝәрләри идман аваданлыгларынын үстүнә чыхыб отурмушду.\nЛакин һәр шеј јағ кими ҝетмәди. Әлејһдарлар һај-күј салыр, отураҹаглары сындырырды. Амма Рутерфорд гардаш тәмкинини позмурду. Инсанларын ону даһа јахшы ешитмәси үчүн масанын үстүнә чыхмышды. Гардаш мәрузәсини ҝеҹәјарысына аз галмыш битирди. 1200-дән чох инсан Мүгәддәс Китаб дәрсинә башламаг үчүн адларыны вә үнванларыны јазыб сахлады. Нөвбәти ҝүн бир гәзетдә Рутерфорд гардашын мәрузәси барәдә мәгалә дәрҹ олунду («O Século»).\n1925-ҹи илин сентјабр ајындан «Ҝөзәтчи гүлләси» журналынын португал дилиндә бурахылышы Португалијада чап олунмаға башлајыр. (Әввәлләр португал дилиндә олан нәшрләр Бразилијада чап олунурду.) Һәмин вахтлар Бразилијада јашајан Вирҹилјо Фергусон адлы бир Мүгәддәс Китаб Тәдгигатчысы Падшаһлығын ишинә көмәк етмәк үчүн Португалијаја көчмәји планлашдырыр. Бундан өнҹә о, Мүгәддәс Китаб тәдгигатчыларынын Бразилија филиалында Ҹорҹ гардашла бирҝә чијин-чијинә чалышмышды. Чох кечмәмиш Вирҹилјо гардаш һәјат јолдашы Лизи илә бирҝә јола дүшәрәк јенидән Ҹорҹ гардашла әмәкдашлыға башлајыр. Онлар бура лап вахтында ҝәлмишди, чүнки тезликлә Ҹорҹ гардаш тәблиғ етмәк үчүн башга әразиләрә, о ҹүмләдән Совет Иттифагы өлкәләринә ҝедәҹәкди.\nЛеззи вә Вирҹилјо Фергусонларын јашајыш үчүн иҹазә вәсигәси, 1928-ҹи ил\nПортугалијада һәрби чеврилиш заманы диктатуранын гурулмасы илә тәблиғ ишимизә тәгибләр чохалыр. Вирҹилјо гардаш ҹәсарәтлә Мүгәддәс Китаб тәдгигатчыларындан ибарәт кичик бир групу горумаг үчүн тәдбирләр ҝөрүр. О, евиндә мүнтәзәм олараг ибадәт ҝөрүшләринин кечирилмәси үчүн иҹазә истәјир. 1927-ҹи илинин октјабр ајында иҹазә верилир.\nПортугалијада диктаторлуғун биринҹи илиндә «Ҝөзәтчи гүлләси» журналына абунә оланларын сајы тәхминән 450 нәфәрә чатыр. Бундан әлавә, буклетләр вә брошүрләр васитәсилә һәгигәт сөзү Португалија мүстәмләкәләринин дөрд бир јанына — Ангола, Азор адалары, Кабо-Верде, Гоа, Мадејра, Мозамбик, Шәрги Тимор әразиләринә јајылыр.\n1929-ҹу илдә Мануел де Силва Жордан адлы португалијалы бир бағбан Лиссабона ҝәлир. Бразилијада јашадығы вахт о, Ҹорҹ гардашын етдији мәрузәләри ешитмиш вә бунун һәгигәт олдуғуну дәрһал анламышды. О, тәблиғ ишини ҝенишләндирмәкдә Вирҹилјо гардаша көмәк етмәји арзулајырды, буна ҝөрә дә китабпајлајан кими хидмәт етмәјә башлајыр. (О вахтлар өнҹүлләр китабпајлајан адланырды.) Беләҹә, Мүгәддәс Китаба әсасланан нәшрләрин чапы вә пајланылмасы ишинин јахшы тәшкил олунмасы илә Лиссабондакы јени јығынҹаг ҝүндән-ҝүнә чичәкләнмәјә башлајыр!\n1934-ҹү илдә Фергусон аиләси Бразилијаја гајытмалы олур. Артыг Падшаһлыг тохуму сәпилмишди. Испанија вәтәндаш мүһарибәси вә Икинҹи Дүнја мүһарибәси дөврүндә Авропаны бүрүјән чеврилишләр заманы Португалијадакы кичик груп руһани ҹәһәтдән сағ галды. Онлар мүәјјән мүддәт көмүр кими көзәрсәләр дә, 1947-ҹи илдә бура илк Ҝилад мәзуну хүсуси тәјинатлы мүждәчи Ҹон Кук ҝәләндә бу оҹаг јенидән аловланмаға башлады. Бундан сонра Падшаһлыг мүждәчиләринин сајы дурмадан артды. Һәтта 1962-ҹи илдә һөкумәт Јеһованын Шаһидләринин фәалијјәтини гадаған едәндә дә артым давам едир. 1974-ҹү илин декабр ајында Јеһованын Шаһидләри рәсми гејдијјатдан кечән заман өлкәдә 13 000-дән чох тәблиғчи вар иди.\nБу ҝүн Португалијада, һәмчинин Азор вә Мадејра адалары да дахил, португалдилли бир нечә адада Аллаһын Падшаһлығы һагда хош хәбәри јајан 50 000-дән чох тәблиғчи вар. Бу тәблиғчиләрин арасында 1925-ҹи илдә Рутерфорд гардашын тарихи мәрузәсини динләјәнләрин үчүнҹү нәсил өвладлары да вар.\nБиз Аллаһымыз Јеһоваја вә «башга халглар үчүн Мәсиһ Исанын хидмәтчиси» кими хош хәбәрин јајылмасы ишиндә өндәрлик едән ҹәсарәтли баҹы-гардашлара үрәкдән миннәтдарыг (Ром. 15:15, 16). (Португалијадакы архивимиздән.)\n^ абз. 3 «Ҝөзәтчи гүлләси» журналынын 2014-ҹү ил 15 мај сајынын 31 вә 32-ҹи сәһифәләриндә јерләшән «Һәлә ҝөрүләси чох иш вар» адлы мәгаләјә баха биләрсиниз.\nБүтүн фактлары билирсиниз?\nҜөзләримизин ҝөрдүјү илә мүһакимә етмәјәк\nLIFE STORY Руһдан дүшмәмәјә гәти гәрарлы идим\nСәхавәтлә верәнләр хошбәхтдирләр\nҺәр ҝүн Аллаһымыз Јеһова илә әмәкдашлыг едәк\nСәбир. Мәгсәдјөнлү дөзүм\nFROM OUR ARCHIVES Португалијада Падшаһлыг тохуму. Илк сәпин\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2018\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2018\nҜӨЗӘТЧИ ГҮЛЛӘСИ (ТӘЛИМ НӘШРИ) Август 2018\n«Һәлә ҝөрүләси чох иш вар»\nЈеһова Аллаһ бизә чох лүтф ҝөстәриб


Q=1	C=0	SS=0	LS=0	PS=1	DC=0	LC=0	SD=0	BS=1	G0=47	G1=40	G2=15	DLID=az_RU	BODY=Иса пејғәмбәр. Јол, һәгигәт, һәјат | Иса пејғәмбәрин һәјаты\nЈәгин ки, хош хәбәр алмағы хошлајырсыныз. Бизим сизә вә доғмаларыныза хош хәбәримиз вар!\nБу хош хәбәр Мүгәддәс Китабда јазылыб. Каинатын Улу Јараданы Јеһова Аллаһ бу китабы әсрләр өнҹә јаздырыб. Әлиниздәки нәшрдә әсасән Мүгәддәс Китабын дөрд бөлмәсинә диггәт јетирилир. Бу бөлмәләрдә һәр биримиз үчүн хош хәбәр вар. Аллаһ бу бөлмәләри јазмағы мөмин бәндәләр олан Мәтта, Марк, Лука вә Јәһјаја бујурмушду. Бөлмәләр елә онларын адыны дашыјыр.\nЧохлары бу дөрд бөлмәни дөрд Инҹил, јахуд Мүждә адландырыр. Чүнки онларын дөрдүндә дә Иса пејғәмбәр һагда мүждә вә ја хош хәбәр вар. Бу хош хәбәр Аллаһын онун васитәсилә бәшәријјәти хилас етмәси вә Аллаһын сәмави Падшаһлығынын Падшаһы кими Иса Мәсиһин она иман едәнләрин һамысына әбәди немәтләр верәҹәји барәдәдир (Марк 10:17, 30; 13:13).\nНӘЈӘ ҜӨРӘ МӘҺЗ ДӨРД МҮЖДӘ?\nЈәгин ки, сизә мараглы ҝәлир, нәјә ҝөрә Иса Мәсиһин һәјаты вә тәлимләри барәдә јазмаг үчүн Аллаһ дөрд нәфәри илһамландырыб?\nИса Мәсиһин сөзләри вә әмәлләри барәдә дөрд мүждәнин олмасы чох бөјүк үстүнлүкдүр. Бунун доғрулуғуну бир нүмунә әсасында ҝөрмәк олар. Тәсәввүр едәк ки, дөрд нәфәр бир мәшһур мүәллимин јанында дуруб. Мүәллимин гаршысында дуран адамын верҝи идарәси вар. Сағында һәким, солунда исә балыгчы олан ән јахын досту дуруб. Архада дуран исә һамыдан ҹавандыр, о, мүшаһидәчидир. Онларын дөрдү дә дүрүст инсанлардыр, һәр биринин фәргли-фәргли бахышлары вә мәгсәдләри вар. Әҝәр һәр бири мүәллиминин данышдығы вә етдији ишләр һагда јазса, чох јәгин ки, һәрәси мүхтәлиф тәфсилатлары вә һадисәләри вурғулајаҹаг. Онларын бахышларынын вә мәгсәдләринин фәргли олдуғуну јадда сахлајараг, дөрдүнүн дә јаздығы мәлуматы охумагла мүәллимин дедији вә етдији шејләр барәдә там тәсәввүрүмүз олаҹаг. Бу нүмунә ҝөстәрир ки, Бөјүк Мүәллим Иса Мәсиһин һәјаты барәдә дөрд Мүждәнин олмасынын бизә бөјүк фајдасы вар.\nҜәлин нүмунәни давам етдирәк. Верҝи идарәси олан адам јәһуди мәншәли инсанларын үрәјинә јол тапмаг истәдији үчүн онлара мараглы ҝәлән тәлимләри вә һадисәләри јазыб. Һәким хәстәләрин вә ја әлилләрин шәфа тапмасыны вурғулајыр, буна ҝөрә дә верҝијығанын јаздығы һиссәләри бурахыб вә ја онлары башга ардыҹыллыгла гәләмә алыб. Мүәллимин јахын досту онун һиссләрини вә хүсусијјәтләрини тәсвир едиб. Ҹаван оғлан исә мүәллими һагда гыса вә јығҹам мәлумат јазыб. Бунунла белә, јазарларын дөрдүнүн дә гәләмә алдығы мәлуматлар там дәгигдир. Ејнилә, Иса пејғәмбәрин һәјаты һагда дөрд Мүждәнин олмасы сајәсиндә биз онун фәалијјәти, тәлимләри вә шәхсијјәти барәдә һәр тәрәфли өјрәнә биләрик.\nБәзән инсанлар «Мәттанын Инҹили» вә ја «Јәһјанын Инҹили» дејирләр. Белә демәк сәһв дејил, чүнки һәр бириндә Иса Мәсиһ һагда мүждә вар (Марк 1:1). Амма ҝениш мәнада, Иса Мәсиһ һагда әслиндә бир хош хәбәр вар вә бу һагда дөрд мүждәнин дөрдүндә дә охумаг олар.\nАллаһын Кәламыны тәдгиг едән бир чох инсан Мәтта, Марк, Лука вә Јәһјанын Мүждәләриндәки һадисәләри вә мәлуматлары мүгајисә едиб тутушдуруб. Мәсәлән, ерамызын тәхминән 170-ҹи илиндә Татјан адлы суријалы бир јазычы белә бир шеј етмәјә чалышмышды. О, Иса Мәсиһ һагда јазылан дөрд Мүждәнин Аллаһдан илһам алдығыны вә дәгиг олдуғуну гәбул едирди. О Мүждәләрин дөрдүнү һәмаһәнҝ шәкилдә бирләшдирәрәк «Диатессарон» адланан әсәр мејдана ҝәтирмишди.\nӘлиниздә тутдуғунуз бу китаб Татјанын јаздығы китаба бәнзәјир, амма даһа дәгигдир вә баша чатдырылыб. Бу, Иса Мәсиһлә бағлы бир чох пејғәмбәрликләрин ҝерчәкләшмәсинин вә дедији мәсәлләрин ачыгланмасынын даһа јахшы баша дүшмәјимизин сајәсиндәдир. Бунун сајәсиндә онун дедији сөзләр вә етдији ишләр, һабелә һадисәләрин һансы ардыҹыллыгла ҹәрәјан етдији даһа ајдын олур. Археоложи тапынтылар да бәзи тәфсилатлара вә јазарларын бахышларына ајдынлыг ҝәтирир. Әлбәттә ки, һәр бир һадисәнин һансы ардыҹыллыгла ҹәрәјан етдијини һеч ким гәтијјәтлә дејә билмәз. Анҹаг «Иса пејғәмбәр. Јол, һәгигәт, һәјат» китабында һадисәләрин ардыҹыллығы ағлабатан вә мәнтигли шәкилдә тәгдим олунуб.\nБу китабы охујаркән онун сизә вә доғмаларыныза чатдырмаг истәдији әсас фикри нәзәриниздә сахлајын. Иса Мәсиһин һәвари Томаса дедији сөзләри јадыныза салын: «Јол, һәгигәт вә һәјат мәнәм. Мәним васитәчилијим олмадан һеч кәс Атанын јанына ҝәлә билмәз» (Јәһја 14:6).\nБу китаб сизә Иса пејғәмбәрин һансы мәнада «јол» олдуғуну баша дүшмәјә көмәк едәҹәк. Јалныз онун васитәсилә биз Јеһова Аллаһа дуада јахынлаша биләрик. Бундан әлавә, Иса Мәсиһ бизи Аллаһла барышыға апаран јолдур (Јәһја 16:23; Ромалылара 5:8). Үстәлик, биз јалныз онун васитәсилә Аллаһын рәғбәтини газана биләрик.\nИса пејғәмбәр «һәгигәтдир». О, сөзләри вә әмәлләрилә Аллаһ һагда һәгигәти мүкәммәл шәкилдә тәзаһүр етдирирди. О, чохлу пејғәмбәрликләри јеринә јетирди вә онлар онун васитәсилә «бәли» олду (2 Коринфлиләрә 1:20; Јәһја 1:14). Бу пејғәмбәрликләр Иса Мәсиһин Аллаһын нијјәтинин ҝерчәкләшмәсиндә әсас јер тутдуғуну баша дүшмәјә көмәк едир (Вәһј 19:10).\nИса пејғәмбәр «һәјатдыр». Мәсиһин өз камил бәдәнини вә ганыны бизим уғрумузда гурбан вермәси сајәсиндә бизим әсил һәјата, јәни әбәди һәјата говушмаг имканымыз вар (1 Тимутијә 6:12, 19; Ефеслиләрә 1:7; 1 Јәһја 1:7). О һәмчинин Ҹәннәтдә әбәдијјән јашамаг үмидилә дирилән инсанлар үчүн дә һәјат олаҹаг (Јәһја 5:28, 29).\nАллаһын нијјәтиндә Иса пејғәмбәрин ојнадығы ролу һәр биримиз дәрк етмәлијик. Арзумуз будур ки, јол, һәгигәт вә һәјат олан Иса пејғәмбәр барәдә севә-севә өјрәнәсиниз!